5.8.2022
SL
Uradni list Evropske unije
L 205/17
(b) v točki 21.A.174 se točka (b) nadomesti z naslednjim: „(b) vloge za spričevalo o plovnosti ali spričevalo o plovnosti z omejitvami vključujejo: 1. vrsto spričevala o plovnosti, za katero se zaprosi; 2. pri novih zrakoplovih: (i)
izjavo o skladnosti: — izdano v skladu s točko 21.A.163(b) ali — izdano v skladu s točko 21.A.130, ki jo validira pristojni organ, ali — za uvožen zrakoplov izjavo o skladnosti, izdano v skladu s točko 21.A.163(b), ali za uvožen zrakoplov, uvožen v skladu s členom 9(4) te uredbe, izjavo, ki jo podpiše izvozni organ, da je zrakoplov v skladu s projektom, ki ga je odobrila agencija;
(ii) poročilo o masi in ravnotežju z razporedom nakladanja ter (iii) priročnik za letenje, če ga za ta zrakoplov zahtevajo veljavne certifikacijske specifikacije; 3. pri rabljenih zrakoplovih s poreklom iz: (i) države članice: certifikat pregleda plovnosti, izdan v skladu s Prilogo I (del M) ali Prilogo Vb (del ML) k Uredbi Komisije (EU) št.
1321/2014 (1); (ii) države nečlanice: — izjavo pristojnega organa države, v kateri je zrakoplov registriran ali je bil registriran, o statusu plovnosti zrakoplova v njegovem registru ob predaji, — poročilo o masi in ravnotežju z razporedom nakladanja, — priročnik za letenje, če ga za ta zrakoplov zahteva veljavna plovnostna koda, — preteklo evidenco, da se ugotovi standard proizvodnje, sprememb in vzdrževanja zrakoplova, vključno z vsemi omejitvami, povezanimi s spričevalom o plovnosti z omejitvami, izdanim v skladu s točko 21.B.327, — priporočilo za izdajo spričevala o plovnosti ali spričevala o plovnosti z omejitvami in certifikat pregleda plovnosti po pregledu plovnosti v skladu s Prilogo I (del M) ali Prilogo Vb (del ML) k Uredbi (EU) št.
1321/2014; — datum, ko je bilo izdano prvo spričevalo o plovnosti in, če veljajo standardi iz zvezka III Priloge 16 h Konvenciji o mednarodnem civilnem letalstvu, podatke o metrični vrednosti CO2.“; (3) v oddelku A se poddel I spremeni: (a) točka 21.A.201 se nadomesti z naslednjim:
„21.A.201 Področje uporabe Ta poddel določa postopek za izdajo spričeval o hrupu za zrakoplove, ki so v skladu s certifikatom tipa, izdanim v skladu s to prilogo.“; (1) Uredba Komisije (EU) št.
1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (UL L 362, 17.12.2014, str. 1).